da en da nl ca da da de es da da da da da da da da da da en da da da da da da nb en es es da es da da nb nb nl eo da da da de da da da da da da da da da da da da da nl da en da da es nl da
Center for Handicap og Firmaidrætten Nakskov indgår samarbejde | Lolland Kommune
7.10.2019 06:10:00 CEST | Lolland Kommune
Lolland Kommunes Center for Handicap arbejder løbende på at give centrets borgere de bedste muligheder for at bevare deres fysiske funktionsniveau ved hjælp af en aktiv fritid. Det får de bedre vilkår for nu, hvor de netop har indgået en samarbejdsaftale med Firmaidrætten Nakskov, der hører under Dansk Firmaidrætsforbund. Aftalen gør det muligt at udvikle og udbyde flere idræts- og motionstilbud til fysisk og psykisk handicappede.
Samarbejdsaftalen bliver formelt underskrevet af leder af Center for Handicap Annette Moryl Hansen og formand for Firmaidrætten Nakskov Niels Nielsen den 11. oktober kl. 12.00 til Arbejdernes Motionsdag. Her afholder Center for Handicap og Firmaidrætten Nakskov sammen et større arrangement for centrets borgere og personale i STU Birkevænget 1, Maribo fra kl. 10.00-12.30. Formand for Dansk Firmadrætsforbund Peder Bisgaard og formand for Social- og Arbejdsmarkedsudvalget i Lolland Kommune Vibeke Grave deltager og taler i forbindelse med, at der bliver skrevet under på aftalen. Pressen er velkommen.
Fordelene ved det nye samarbejde er til at få øje på for begge parter. Center for Handicap får mulighed for at deltage i de motionsaktiviteter, som Dansk Firmaidrætsforbund udbyder og omvendt. Det betyder blandt andet, at Firmaidrætten Nakskov stiller lokaler og faciliteter til rådighed for Center for Handicap, så kapaciteten bliver udnyttet bedre, og det bliver lettere at fylde motionshold op.
Firmaidrætten Nakskov bidrager administrativt ved at stille en elektronisk idrætsportal til rådighed, så motionsudøverne får en god oversigt over aktiviteterne og får nemt ved at tilmelde sig. Derudover kan Center for Handicap få økonomisk tilskud fra Dansk Firmaidrætsforbund til uddannelse af nye instruktører, udvikling af nye aktiviteter under Firmaidrætten Nakskov og vedligehold af eksisterende aktiviteter.
Ud over de mange praktiske fordele og udvidelsen af motionstilbud er der også et væsentligt, socialt og lokalt aspekt ved det nye samarbejde, fortæller Annette Moryl Hansen, som er leder af Center for Handicap:
”Sammen åbner vi nu dørene mellem det kommunale tilbud til centrets borgere og lokalsamfundet. Det tror vi på kan være med til at skabe en god dynamik, og i Center for Handicap ser vi en stor social gevinst i, at borgere i og uden for centret møder hinanden i nye fællesskaber. Vi har borgere med fysiske og psykiske funktionsnedsættelser, og der er ingen tvivl om, at det vil få en stor betydning for deres fysiske helbred og generelle livskvalitet at blive integreret i det lokale foreningsliv. Vi er derfor både begejstrede og ovenud taknemmelige over, at Firmaidrætten Nakskov har lyst til at samarbejde med os, og vi er spændte på at komme i gang,” siger Annette Moryl Hansen.
Også i Firmaidrætten Nakskov ser de frem til samarbejdet:
”Vi glæder os til samarbejdet og byder Center for Handicap velkommen i firmaidrætten. Vi ønsker at skabe synergi, og vi stiller glædeligt vores kompetencer og frivillige ressourcer til rådighed, når vi føler, det giver mening. Og relationen til og med Center for Handicap giver i den grad mening. Idræt med medborgere og kollegamotion er sjovt, og det styrker fællesskabet,” siger Niels Nielsen, som er formand for Firmaidrætten Nakskov. Han fortsætter:
”Det er vigtigt, at vi viser os og stikker hovedet frem. Firmaidrætten Nakskov skal og vil være synlig for de lokale arbejdspladser. Det handler om at netværke og bidrage til lokalsamfundet. Vores ambition er at indgå i endnu flere formelle samarbejder. Kun fantasien sætter grænser.”
Samarbejdet bliver organiseret ved, at Center for Handicap konstituerer et udvalg under Firmaidrætten Nakskov. Center for Handicap indtræder i udvalget med fire personer, der sammen med et bestyrelsesmedlem fra Firmaidrætten Nakskov, er beslutningsdygtige og råder over udvalgets midler. De fire medlemmer fra Center for Handicap består af en tværgående sundhedsmedarbejder, en leder og to medarbejdere, som kommer fra personalegruppen.
Samarbejdsaftalen bliver formelt underskrevet af leder af Center for Handicap Annette Moryl Hansen og formand for Firmaidrætten Nakskov Niels Nielsen den 11. oktober kl. 12.00 til Arbejdernes Motionsdag. Her afholder Center for Handicap og Firmaidrætten Nakskov sammen et større arrangement for centrets borgere og personale i STU Birkevænget 1, Maribo fra kl. 10.00-12.30. Dansk Firmaidrætsforbund forbundsformand Peder Bisgaard og formand for Social- og Arbejdsmarkedsudvalget i Lolland Kommune Vibeke Grave deltager og taler i forbindelse med, at der bliver skrevet under på aftalen.
Programmet for dagen er vedhæftet.
Arbejdernes MotionsdagCenter for HandicapDansk FirmaidrætsforbundFirmaidrætten NakskovidrætmotionSocial- og ArbejdsmarkedVibeke Grave
Centerleder, Center for Handicap
Tlf. 51 29 08 51
Formand for Firmaidrætten Nakskov
Tlf. 51 50 49 07
Information om Lolland Kommune
54 67 67 67http://www.lolland.dk/
Følg pressemeddelelser fra Lolland Kommune
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Lolland Kommune
Fuld fart på Lolland Sprogskole30.9.2022 08:10:07 CEST | Pressemeddelelse
Rekruttering af international arbejdskraft, Femernbyggeriet, Lolland International School og krigen i Ukraine. Lolland er en internationalt orienteret kommune – og det mærker man tydeligt på Lolland Sprogskole, der netop nu er midt i en rivende udvikling.
Kursen er sat – nye fyrtårne viser vej15.9.2022 15:47:43 CEST | Pressemeddelelse
Fremtidens skole, boligudvikling, grøn erhvervspolitik og Lollands sydkyst. Det er fire af de i alt otte særlige indsatsområder, som i de kommende år skal være med til at sætte retning for Lolland Kommunes udvikling.
Inspirationsdag om livet med demens14.9.2022 12:48:51 CEST | Pressemeddelelse
Hvad kan du selv gøre for at reducere risikoen for demens, og hvilke tilbud er der på Lolland, hvis du eller en nærtstående rammes af demens? Få svar på det, og hør to spændende foredrag med TV-vært Michèle Bellaiche og hjerneforsker Troels W. Kjær, når Lolland Kommune og en række frivillige organisationer afholder inspirationsdag om livet med demens onsdag den 21. september kl. 14-18 i Maribo Hallerne.
Lolland får gæster – igen1.9.2022 06:10:00 CEST | Pressemeddelelse
Knap har H.M. Dronningen afsluttet sit besøg, før der igen kommer spændende gæster til Lolland. Foreningen Park- og Naturforvalterne afholder nemlig deres årlige konference ”Danske Parkdage” på Hotel Milling i Maribo på Lolland i dagene 7.-9. september 2022.
Lolland Kommune hejser flaget for udsendte og veteraner26.8.2022 08:23:30 CEST | Pressemeddelelse
Mandag den 5. september markerer Lolland Kommune traditionen tro den nationale flagdag for nuværende og tidligere udsendte. Først med en offentlig højtidelighed ved Veteranstenen i Jernbaneanlægget i Nakskov kl. 17.30-18.30 og derefter en udendørs andagt ved Amfiteatret i Nakskov kl. 19.00-19.45. Om aftenen er veteranerne og deres pårørende inviteret til en reception på Nakskov Uddannelsescenter.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022